SZIGORÚAN BIZALMAS
2.sz. NAPI JELENTÉS
III/III-A

BELÜGYMINISZTÉRIUM

 Művelődésügyi Főosztály

 Jelentette:„Fidibusz”

 Budapest, 1955. január hó 9-én.

Tárgy: Szocialista elvek megsértése.

Jelentem, hogy a Budapesti Nemzeti Színház 1955. január 7-én színpadra vitt Gellért Endre által rendezett Az ember tragédiája című előadását a kért szempontok szerint felülvizsgáltam.

Vizsgálatom eredménye:

A fent megnevezett színdarab előadása folyamán többször is a szocialista nézeteket és népi demokráciát sértő jeleneteket láttam. Felterjesztem a fent nevezett színdarab ismételt beszüntetését.

Megfigyeléseim alapján a mű több helyen is a szocialista ideológiára káros nézeteket vall. A IX. szín volt a leginkább veszélyes a nézők számára. Az Ádámot játszó Bessenyei Ferenc buzdítóan hatott, Ádám színbeli szerepe, passzív ellenállása a vezetőjével szemben lázadásra késztetheti a nézőket, ezen hatás pedig káros a népi demokráciára és a vezetők tiszteletére. Többször elhangzott a bizonyos „Szabadság, Egyenlőség, Testvériség” jelszó, a VII. színben pedig egy apácazárda is látható. Ezek elfogadhatatlan nézeteket közvetítenek a közönség és a növekvő generáció számára.

A műben erősen megjelenik a kereszténység eszméje, a darab legnagyobb hibája, hogy nem ér véget a mindent egyensúlyba hozó Falanszterben, Ádám nem találja meg az örök boldogságot a szocialista elveket leginkább betartó színben. Több eszménnyel szemben áll a keretszínek klerikalitása, a mű végén pedig jelentős vallási motívumok, Isten személye jelenik meg.

Nem szabad figyelmen kívül hagyni egyes színészek, szereplők ruháinak lengeségét, az Évát alakító Szörényi Éva blúza rendkívüli kivágottságát, a szereplők erős, vezetővel szembeni fellépését, a darab lázító szándékát.

Értékelés:

A színdarabot mind politikailag, mind erkölcsileg egyaránt károsnak, a szocialista ideológiákat megbecstelenítő műnek értékelem. Javaslatom a mű mielőbbi felülvizsgálása, s ismételt betiltása.